Δομημένα Δεδομένα ή αλλιώς Structured Data είναι τεχνικές με τις οποίες «συντάσεις» το περιεχόμενο της ιστοσελίδας ή του e-Shop με τέτοιο τρόπο ο οποίος είναι ευκολότερος από τις Μηχανές Αναζήτησης να το «διαβάσουν» και να το «κατανοήσουν». Όλες οι ιστοσελίδες αποτελούνται από μερικές εκατοντάδες γραμμές κώδικα έως και αρκετά εκατομμύρια. Όλος αυτός ο κώδικας είναι αλλεπάλληλες γραμμές ενός «κειμένου» γραμμένο στα αγγλικά. Ακόμη και οι εικόνες για να αποτυπωθούν σε μία ιστοσελίδα χρειάζονται έστω και μία γραμμή κώδικα, δηλαδή κειμένου. Οι μηχανές αναζήτησης δεν είναι ακόμη τόσο έξυπνες για να μπορούν να καταλαβαίνουν τα πάντα, καθώς δεν έχουν ανθρώπινη και κοινή λογική για να κατανοήσουν και αυτές κάποια πράγματα. Καταλαβαίνουν μόνο ότι διαβάζουν, αλλά παραδείγματος χάρη για να καταλάβουν ότι ένας ιστότοπος έχει προϊόντα, τι είδους προϊόντα έχει, με τι τιμή, ποια είναι η εικόνα του προϊόντος, ποια είναι η περιγραφή του, εάν ένα προϊόν είναι διαθέσιμο για μία συγκεκριμένη περίοδο, ποιος είναι ο κατασκευαστής του και πολλές ακόμη πληροφορίες πρέπει να διατυπωθούν με τέτοιο τρόπο ώστε οι μηχανές αναζήτησης να μπορούν να το αντιληφθούν.